ปตท.อะโรเมติกส์กำไรพุ่ง 9 พันล้าน
บริษัทปตท.อะโรเมติกส์ ฟันกำไรกว่า 9 พันล้าน ปันผล 5%
19 ก.พ. 2553

บริษัทปตท.อะโรเมติกส์ ฟันกำไรกว่า 9 พันล้าน ปันผล 5%
บริษัท ปตท. อะโรเมติกส์และการกลั่น รายงานผลการดำเนินงาน ในปี 2552 มีกำไรสทุธิ 9,161.56 ล้านบาท คิดเป็นกำไรหุ้นละ  3.09  บาท พลิกจากปีก่อนขาดทุนสุทธิ 8,464.66 ล้านบาท หรือ 2.86 บาท คณะกรรมการมีมติอนุมัติการจ่ายเงินปันผลในอัตราหุ้นละ 1.25 บาท รวมเป็นเงินทั้งสิ้น 3,705.43 ล้านบาท ภายในวันที่  29 เม.ย. 2553 ทั้งนี้ เงินปันผลคิดเป็นอัตราผลตอบแทนประมาณ 5.14% เทียบกับราคาหุ้นที่ 24.30 บาท พร้อมเห็นชอบแผนการจัดหาเงินกู้โดยการออกหุ้นกู้ในวงเงิน ไม่เกิน 500 ล้านเหรียญสหรัฐฯ ภายในระยะเวลา 5 ปี ( 2553-2557) 
นอกจากนี้ ยังจะเสนอให้ที่ประชุมผู้ถือหุ้นอนุมัติค่าตอบแทนกรรมการสำหรับปี 2553 เป็นรายเดือน และเบี้ยประชุมคณะกรรมการชุดย่อยคงอัตราเดิม และจ่ายโบนัสกรรมการทั้งคณะในอัตรา 0.3% ของกำไรสุทธิปี 2552